CELEX: 62010TN0303
Language: hu
Date: 2010-07-19 00:00:00
Title: T-303/10. sz. ügy: 2010. július 19-én benyújtott kereset — Wam kontra Bizottság

11.9.2010   
            
            
               HU
            
            
               Az Európai Unió Hivatalos Lapja
            
            
               C 246/38
            
         2010. július 19-én benyújtott kereset — Wam kontra Bizottság
   (T-303/10. sz. ügy)
   ()
   2010/C 246/65
   Az eljárás nyelve: olasz
   
      Felek
   
   
      Felperes: Wam SpA (Modena, Olaszország) (képviselők: G. Roberti ügyvéd, I. Perego ügyvéd)
   
      Alperes: Európai Bizottság
   
      Kereseti kérelmek
   
   
               —
            
            
               a Törvényszék teljes egészében vagy részben semmisítse meg a vitatott határozatot, amennyiben az:
               
                           —
                        
                        
                           megállapítja, hogy a WAM az EUMSZ 107. cikk (1) bekezdése szerinti jogellenes támogatásban részesült a 394/1981. sz. törvény 2. cikke alapján megkötött 1995. évi finanszírozási szerződés és a 2000. évi finanszírozási szerződés alapján;
                        
                     
                           —
                        
                        
                           megállapítja, hogy az 1995. évi finanszírozási szerződésben és a 2000. évi finanszírozási szerződésben szereplő támogatások a közös piaccal összeegyeztethetetlenek;
                        
                     
                           —
                        
                        
                           elrendeli az összegüket tekintve meghatározott összeegyeztethetetlen támogatások visszatérítését, előírva továbbá azt is, hogy a visszatérítendő összegekre az említett támogatásoknak a WAM részére történő folyósítása napjától számított kamatokat kell megfizetni;
                        
                     
         
               —
            
            
               kötelezze az alperest az eljárási költségek viselésére.
            
         
      Jogalapok és fontosabb érvek
   
   A vitatott határozat megegyezik a T-257/10. sz., Olaszország kontra Bizottság ügyben (1) szereplővel.
   A WAM hét jogalapot hoz fel, azt állítva, hogy az Európai Bizottság:
   
               —
            
            
               a jelen ügyre tévesen alkalmazta az EUMSZ 107. cikk (1) bekezdését, mindenesetre hiányos indokolás mellett tévesen értékelte a tényeket, amennyiben megállapította, hogy a WAM részére a harmadik országok piacára való belépésre irányuló programjaira nyújtott kamattámogatások alkalmasak a Közösségen belüli kereskedelem befolyásolására és a verseny torzítására, az EUMSZ 266. cikk megsértésével figyelmen kívül hagyva a Bíróság által a C-94/06. P. sz. ügyben (2), valamint a Törvényszék által a T-316/04. sz. ügyben (3) hozott ítéletekben már kifejtett megfontolásokat;
            
         
               —
            
            
               tévesen vélte úgy és nem indokolta megfelelően, hogy a szóban forgó finanszírozásokra alkalmazni kell az EUMSZ 107. cikk (1) bekezdését, és nem vette figyelembe a harmadik országok piacára való belépésre irányuló programokra vonatkozó hasonló támogatási intézkedésekre éppen általa alkalmazott elveket és szabályokat. A Bizottság nem állapította meg, hogy ezeket a finanszírozásokat a 394/1981. sz. törvényben előírt rendszer keretében nyújtották, és megsértette az EUMSZ 108. cikk (1) bekezdését, valamint a 659/99 rendelet 1. cikkének b) pontját is;
            
         
               —
            
            
               hiányos indokolás mellett tévesen állapította meg, hogy a WAM részére nyújtott támogatások részben összeegyeztethetetlenek a közös piaccal, következésképpen pedig megsértette az EUMSZ 107. cikk (3) bekezdésének c) pontját, valamint a de minimis rendeletet, és a vonatkozó csoportmentességi rendeleteket;
            
         
               —
            
            
               tévesen számította ki a WAM által kamattámogatás formájában kapott támogatások támogatási egyenértékét;
            
         
               —
            
            
               elmulasztotta az EUMSZ 108. cikk (2) bekezdése szerinti, a Bíróság és a Törvényszék által már megsemmisített határozat újbóli elfogadására irányuló eljárás megindítását, ekként pedig megsértette a WAM védelemhez való jogát;
            
         
               —
            
            
               különösen az igazgatási eljárás túlzott időtartama miatt megsértette a gondos ügyintézés és a gondosság elvét.
            
         
      (1)  Az EBHT-ban még nem tették közzé
   
      (2)  C-494/06. P. sz., Bizottság kontra Olaszország és WAM ügy (EBHT 2009., I-3639. o.)
   
      (3)  T-316/04. sz., Wam kontra Bizottság ügy (EBHT 2004., II-3917. o.)